Zhang Yonghai. Zhang Yonghai () (1979-yil 15-mart, Panjinda tugʻilgan) — Xitoyning sobiq futbolchisi, himoyachi sifatida oʻynagan. Klubdagi faoliyati. Zhang Yonghai futbolchilik faoliyatini Liaoning FC yoshlar jamoasida boshlagan va u yoshlar jamoasidan 2001-yilda Liaoningning kattalar jamoasiga koʻtarilgan. Liaoning FC bilan bir necha mavsum oʻtkazgandan soʻng, u oʻzini jamoada asosiy oʻyinchi sifatida koʻrsatgan, u 2005-yilgi liga mavsumida uzoq muddatli ijara shartnomasi asosida amaldagi liga chempioni Shenzhen Jianlibaoga qoʻshilgan. 2007-yil liga mavsumi boshiga qadar u yana bir mavsum uchun Liaoningga qaytgan va u 4 000 000 RMB evaziga Beijing Guoanga oʻtgan. U asta-sekin oʻzini himoyada asosiy oʻyinchi sifatida koʻrsatgan va 2008-yilgi liga mavsumida u vitse-sardor sifatida tayinlangan. 2009-yilgi liga mavsumida u Beijingga 2009-yilgi Xitoy Superligasi chempionligini qoʻlga kiritishda yordam bergan. 2014-yilning 28-fevralida Zhang Xitoy Superligasi vakili Liaoning Whowinga oʻtgan. 2014-yil 18-iyulda Zhang Xitoyning birinchi ligasi vakili Chengdu Tianchengga oʻtdgan. Xalqaro faoliyati. Zhang Yonghai xalqaro faoliyatini 2005-yilning 26-martida, Ispaniyaga qarshi oʻrtoqlik oʻyinida boshlagan va bu oʻyinda Xitoy terma jamoasi 3:0 hisobida magʻlubiyatga uchragan. Xitoy bosh murabbiyi Zhu Guanghu qoʻl ostida u yana bir nechta oʻrtoqlik oʻyinlarida maydonga tushgan va 2005-yilgi Sharqiy Osiyo kubogida oʻynagan Bu musobaqada Zhang faoliyatidagi birinchi xalqaro golini kiritgan. Koʻp oʻtmay, keyingi xitoylik bosh murabbiy Vladimir Petrovich uni yana bir nechta oʻrtoqlik oʻyinlariga chaqirgan. Yutuqlar. Beijing Guoan